Ας κάνουμε ελεύθερη συζήτηση πριν φύγουμε.
Έχω ένα κάπως... διαφορετικό θέμα στο μυαλό.
Οι πιο τρελές σας σκέψεις για την ασθένεια.
Καταλαβαίνετε.
Ξέρετε ότι είναι τρελές, αλλά πετάγονται στο μυαλό σας συνέχεια.
Σκέφτομαι να είχα γεννηθεί σε άλλη εποχή.
Συγγνώμη, με λένε Σέρλοκ και είμαι εθισμένος.
Γεια, Σέρλοκ.
Οι αισθήσεις μου είναι ασυνήθιστα, ας πούμε...αφύσικα έντονες.
Και ζούμε σε εποχή περισπασμών.
Μια τυμπανοκρουσία συνεχούς τροφοδοσίας.
Μια κακοφωνία μάς ακολουθεί στα σπίτια μας και στα κρεβάτια μας.
Και εισέρχεται βαθιά...
στις ψυχές μας.
Δεν υπάρχει καλύτερη λέξη.
Για πολύ καιρό,
υπήρχε μία μόνο διέξοδος για τα νεύρα μου, η χρήση των ναρκωτικών.
Στις λιγότερο παραγωγικές μου στιγμές, αναρωτιέμαι...
αν είχα γεννηθεί όταν ήταν λίγο πιο...
ήσυχα εκεί έξω...
θα κατέληγα και πάλι εθισμένος;
Μήπως θα ήμουν λίγο πιο συγκεντρωμένος;
Ένα πιο ευσυνείδητο άτομο;
Πότε; Στην αρχαία Ελλάδα;
Έχεις ιδέα τι θεωρούσαν υγιεινή τότε;
Όχι.
Αναζητώ τα θαύματα του μοντερνισμού.
Πριν την εποχή που όλα ενισχύθηκαν.
Πότε, δηλαδή; Πριν από 200 χρόνια;
Μάικροφτ.
Έμαθα πως ήταν ανοιχτή συνάντηση και ήρθα να υποστηρίξω τον αδελφό μου.
Παρακαλώ, συνέχισε.
Όχι. Με συγχωρείτε.
Συγγνώμη.
Φεύγεις νωρίς;
Τα εννοούσες αυτά που είπες ή απλώς κορόιδευες;
Μάικροφτ.
Λέξη δεν θα έλεγα αν ήξερα ότι ήμουν εκτεθειμένος.
Εξηγήσου!
Η οικιακή σου βοηθός μου είπε που να σε βρω μετά από πίεση.
Ζεις στην Αγγλία!
Το ξέρεις ότι υπάρχει ιπτάμενο όχημα που μεταφέρει επιβάτες
σε τεράστιες αποστάσεις;
Τζόαν, χαίρομαι.
Με συγχωρείς...
Τι κάνεις εδώ;
Θα ερχόμουν τον άλλον μήνα για τα εγκαίνια του εστιατορίου μου Νταϊότζενις.
Είχα σκοπό να σε ενημερώσω, προφανώς, αλλά συγκυρίες με έφεραν εδώ νωρίτερα.
Συγκυρίες;
Ένας καλός μας φίλος έχει προβλήματα.
Δεν έχουμε κοινούς φίλους.
Κοινός γνωστός, καλύτερα.
Θα ήθελα να φάμε και να σας εξηγήσω.
Σκοπεύουμε να έχουμε μερικές κρατήσεις και τα υπόλοιπα θα καλυφθούν το βράδυ.
Θέλω να είναι αυθόρμητο, παιχνιδιάρικο.
Χαρακτηριστικά που θα χρεώνεις αδρά.
Είναι συγκλονιστικό!
Ευχαριστώ. Θέλουμε να ανοίξουμε σε δυο εβδομάδες.
θα συναντήσω μερικούς νεαρούς μάγειρες, όσο είμαι εδώ. Θέλω να βρω μια νέα φωνή.
Φυσικά.
Παλιά γνωριμία; Με κοροϊδεύεις;
Ναι. Θεώρησα καλύτερο να σου εξηγήσει η ίδια.
Σέρλοκ Χολμς. Δείχνεις κομψότατος, όπως πάντα.
Ενημέρωσέ με όταν αρχίσεις να γερνάς, εντάξει;
Δεν σε περίμενα.
Τζόαν Γουάτσον, η Ναϊτζέλα Μέισον, πρώην μνηστή του αδελφού μου.
- Χάρηκα για τη γνωριμία. - Επίσης.
- Μου επιτρέπετε; - Ναι.
Μπερδεύτηκα. Δεν ήξερα ότι εσύ και η μνηστή του…
Τι; Συνουσιαστήκαμε;
Προβήκαμε αρκετές φορές σε έντονο σεξ;
Ναι, το κάναμε.
Τα πιάτα σχεδιάστηκαν για να μοιράζονται, αλλά προσοχή, έχω πολύ φαγητό.
Γνωρίζω πως δεν θα σερβίρω αλκοόλ.
Υπάρχουν άλλοι διατροφικοί περιορισμοί;
Χάνω την όρεξη μου όταν έχω πορνίδια στην παρέα.
Ευχαριστούμε, είμαστε καλά.
Κατανοώ ότι τα πράγματα είναι άβολα μεταξύ μας.
Σε παρέσυρα λίγο μετά τον γάμο σου και εξέθεσα τον χαρακτήρα σου.
Απορώ πώς βρήκες τρόπο να εισβάλεις ξανά στη ζωή του.
Είναι περίπλοκο, Σέρλοκ.
Ένα χρόνο μετά τις δυσκολίες μου με τον Μάικροφτ, αγάπησα και παντρεύτηκα
τον Ρόμπερτ Σάφοκ.
Γνωστός και με τον τίτλο μαρκήσιος του Λάουντγουοτερ.
Μαρκήσιος;
Αξίωμα μέσου επιπέδου μεταξύ κόμη και δούκα.
Δηλαδή εσύ είσαι...
Μαρκησία του Λάουντγουοτερ. Διατηρώ τον τίτλο, αν και όχι τον σύζυγο.
Ο μαρκήσιος αποδείχτηκε κατώτερος των περιστάσεων.
Όχι ιδιαίτερα πρόθυμος να αναλάβει τα συζυγικά του καθήκοντα.
Οπότε...
η μοναξιά με έστρεψε στον Ντάλτον,
ιπποκόμο των αγωνιστικών αλόγων του Ρόμπερτ.
Δεν θα κουράσω με λεπτομέρειες,
αλλά προσέλαβε ιδιωτικούς ερευνητές,
μας τράβηξαν φωτογραφίες κι ακολούθησαν τα γνωστά χάλια.
Μπορείς να καταλάβεις, επιτέλους, το μέγεθος της χάρης που σου έκανα;
Όσο καιρό βγαίναμε με τον Ρόμπερτ, ερωτεύτηκα ένα από τα άλογά του,
τον επιβήτορα πρωταθλητή, Σίλβερ Μπλέιζ, και χάρη στη δεξιοτεχνία του δικηγόρου,
πήρα από τον γάμο μου τον τίτλο και την ιδιοκτησία του αλόγου.
Βέβαια, δεν μπορεί να τρέξει άλλο λόγω ηλικίας,
αλλά έχει μεγάλη ζήτηση ως επιβήτορας.
Άρα, έγινες νταβατζής αλόγων. Πρέπει να βγάζεις πολλά.
Ο Σίλβερ Μπλέιζ σταβλίζεται στην κομητεία του Όλστερ.
Ένα βράδυ ο Ντάλτον πήγαινε στους στάβλους
να δώσει στο ζώο το φάρμακό του.
Είχε έναν φίλο στο αμάξι, και σύμφωνα με αυτόν,
ο Ντάλτον ήρθε αντιμέτωπος με ένα άτομο που έκανε διάρρηξη.
Ο Ντάλτον τον αντιμετώπισε και ο διαρρήκτης πυροβόλησε.
- Πέθανε επιτόπου. - Λυπάμαι πολύ.
Ευχαριστώ. Ήταν απαίσιο.
Ο δολοφόνος άφησε πίσω του μια τσάντα με προμήθειες.
Η αστυνομία βρήκε μια σύριγγα γεμάτη με συμπυκνωμένο κάλιο
και πιστεύουν ότι ο δολοφόνος σκόπευε να δηλητηριάσει τον Σίλβερ Μπλέιζ.
- Θες να τον βρούμε για τα λεφτά σου; - Και για να δικαιωθεί ο Ντάλτον.
Ξέρω πως έχω κάνει λάθη στη ζωή μου, αλλά προσπαθώ να βελτιωθώ.
Και όταν αρρώστησε ο Μάικροφτ, με συγχώρεσε.
- Ναϊτζέλα. - Πιστεύω πως μπορείς και εσύ.
Δεν ήξερες πως ο Μάικροφτ αρρώστησε;
Λευχαιμία. Μεταμόσχευση μυελού των οστών. Είμαι καλύτερα τώρα.
Έψαξα τρόπο να σ' το πω, αλλά δεν βρήκα.
Ειλικρινά, λυπάμαι.
Αλλά...
αυτό είναι ένα απαίσιο τοξικό πλάσμα.
Ευτυχώς, δεν πρέπει να ξανακοιμηθώ μαζί της, για να τη διώξω.
Θα φύγω εγώ.
Μαρκησία.
Ψάχνεις κάτι να λύσεις;
Νιώθεις άβολα με τον αδελφό μου. Η στάση σου σκληραίνει.
Κάνεις λάθος.
Ήθελε να κοιμηθείτε μαζί όσο ήσουν στο Λονδίνο.
- Αυτό συνέβη; - Όχι.
Έκανε ανάρμοστες κινήσεις;
Δεν υπήρχαν κινήσεις και δεν πιστεύω τι συζητάμε.
Ο αδελφός σου είχε λευχαιμία και δεν σου το είπε.
Αν μου είχε συμβεί αυτό, θα ήμουν πληγωμένη, θυμωμένη, ανήσυχη.
- Νιώθω ενοχλημένος. - Ενοχλημένος;
Βαθύτατα.
Φυσικά, η πνευματική αφύπνιση του Μάικροφτ οφείλεται σε ασθένεια.
Ποτέ του δεν συνάντησε στερεότυπο που να μην υιοθέτησε.
Γεια σου.
Είναι αργά. Συγγνώμη.
Συμπαθητικό.
Σου οφείλω συγγνώμη. Έπρεπε να σ' το πω.
Χρειαζόσουν μυελό των οστών. Ο αδελφός είναι ο πιο συμβατός δότης.
Προσπαθώ να μην είμαι ξεροκέφαλος.
Ελπίζω η ασθένεια να με έκανε πιο συμπονετικό...καλύτερο άνθρωπο.
Φυσικά.
Κάνεις ότι όλοι οι πουλημένοι όταν αρρωστήσουν.
Πολλοί το πέρασαν αυτό, αλλά δεν είναι λιγότερο αληθινό.
Σαν εξάρτηση, υποθέτω.
Ρώτησες πώς δέχτηκα τη Ναϊτζέλα πίσω.
Όταν διαγνώστηκα, εκείνη με πήρε και ζήτησε να βοηθήσει.
Όταν έμαθε πως αναζητούσα δωρητή μυελού των οστών,
οργάνωσε κίνηση για να βρεθεί ένας.
Το μετέτρεψε σε σκοπό και οι κυριλέ φίλοι της συμμετείχαν.
Αυτή βρήκε τον δωρητή.
- Μια καλή πράξη χρειάζεται ανταπόδοση. - Ναι.
Όπως και να 'χει, αυτό δεν αφορά τη Ναϊτζέλα, αλλά εμάς.
Αν τη βοηθήσουμε, θα αποδείξουμε μεγαλοπρεπώς πως όλα ξεπεράστηκαν.
Ή, αν συνεχίσεις να είσαι ξεροκέφαλος, θα είναι ένα ακόμη άλυτο θέμα.
Ο επιθεωρητής Μπελ είπε πως θα έρχονταν δύο σύμβουλοι της αστυνομίας.
Δύο ήρθαν, φέραμε και τον εστιάτορά μας.
Θα μεταφέρετε τον Σίλβερ Μπλέιζ στους αστυνομικούς στάβλους;
Για να τον προστατέψουμε από νέες επιθέσεις.
Τι συνέβη εδώ; Να είσαι λεπτομερής.
Ο Ντάλτον Λαντ πάρκαρε εδώ. Τα έπινε με τον Έισα, που περίμενε στο αμάξι,
όταν ο κος Λαντ πήγε για την ένεση στο άλογο.
Κάποιος θα παραβίαζε το λουκέτο.
Ο Έισα είπε ότι ήταν 1,80, αλλά δεν είδε τίποτα άλλο.
Έριξε δύο βολές και άφησε την τσάντα.
Ο ιδιοκτήτης, που πήγαινε για ύπνο, άκουσε τους πυροβολισμούς.
Ήρθε με την καραμπίνα, αλλά ο δολοφόνος το είχε ήδη σκάσει πίσω από τα δέντρα.
- Αποτυπώματα στην κλειδαριά; - Ναι. Πάρα πολλά.
Κόσμος μπαινοβγαίνει συνέχεια, οπότε δεν βοηθάνε.
- Ο ιδιοκτήτης τον κυνήγησε; - Ναι.
Τον ακολούθησε για 300 μέτρα, μέχρι το ξέφωτο.
Όταν έφτασε, ο τύπος είχε χαθεί.
Συγγνώμη, μπορείς να φύγεις από μπροστά μου;
- Απλώς στέκομαι! - Αυτό είναι το πρόβλημα.
Μας δείχνετε το ξέφωτο;
Όπως είπα, ο ιδιοκτήτης τον κυνήγησε μέχρι εδώ.
Όταν έφτασε εδώ, είχε χαθεί.
Πόσο μπροστά ήταν ο δράστης;
Ο ιδιοκτήτης είπε περίπου 90 μέτρα.
Δεν υπάρχει περίπτωση ο δράστης να είχε χρόνο να διασχίσει το ξέφωτο.
Αλλά, ίσως, ο ιδιοκτήτης να ήταν πιο πίσω από όσο υπολόγισε.
Είναι μια πιθανή εξήγηση.
Ίσως πάλι δεν εξαφανίστηκε ποτέ.
Κρύφτηκε σε ψηλότερο σημείο, να δει πόσοι ακολουθούν και σχεδίασε την απόδραση.
Τα δέντρα είναι αιωνόβια. Δεν υπάρχουν χαμηλά κλαδιά.
Αυτή η βελανιδιά θα βοηθούσε.
Θα έπρεπε να ανέβει πάνω στο κλαδί.
Άρα, σημαίνει πως θα έπρεπε να το πιάσει.
Σωστά.
Ευτυχώς, ο φλοιός είναι λείος.
Εντάξει.
Τα αποτυπώματα ίσως είναι του δράστη.
Λείπει ένα.
Του λείπει ο παράμεσος του αριστερού χεριού.
Μήπως είναι σεσημασμένος;
Για να δούμε τι κουβαλάει μαζί του ένας δολοφόνος αλόγων.
Μάικροφτ, αν θέλεις να είσαι χρήσιμος, εκτός από οδηγός μας, σημείωνε.
Ο αστυνόμος είπε να δούμε την τσάντα, όχι να την πάρουμε.
Το βρίσκω καλύτερο να μη ρωτάω.
Γίνονται τοπικιστές, αν τους ζητήσεις τα στοιχεία.
Δεν θα έλυναν εγκλήματα με αυτό.
Δύο δεσμίδες αντικλείδια,
ένα πολύ μεγάλο μαχαίρι,
τρεις σύριγγες δεμένες σε ταινία και χάρτης της κομητείας του Όλστερ.
Ο χάρτης έχει σημάδια πινέζας.
2501.
- Ίσως μια διεύθυνση. - Όχι χρήσιμη.
Παιδιά, κολυμπάτε σε βαθιά νερά.
Τα αποτυπώματα ταυτοποιήθηκαν όχι με άτομο, αλλά με έγκλημα.
Με σειρά εγκλημάτων.
Το αποτύπωμα του δείκτη που βρήκατε συνδέονται μερικώς με δεκατρείς φόνους.
Τι;
Έγιναν σε δύο παρτίδες.
Δύο μαζικές επιθέσεις, που η Δίωξη πιστεύει πως ήταν ανάμεσα σε καρτέλ
και δύο υπαστυνόμους που έκαναν δουλειές μόνοι τους.
Φαίνεται πως ο δράστης είναι του καρτέλ με το ψευδώνυμο "Ελ Μεκάνικο".
Καλείς τη μαρκησία;
Να μας πει γιατί τα βαποράκια θέλουν νεκρό το άλογο.
Τι ξέρουμε για τον Ελ Μεκάνικο;
Λίγα. Η πρώτη σφαγή έγινε σε αποβάθρα στην Τάμπα.
Ο μάρτυρας ήταν στη βάρκα του, όταν άρχισαν πιστολιές.
Έδωσε περιγραφή, όμως, εξαφανίστηκε από τότε.
Μπορούμε να δούμε τη Ναϊτζέλα στο ξενοδοχείο Σάτνερ.
Σουίτα 2501.
Παρακαλώ;
Άκουσε προσεκτικά. Ο άντρας που σκότωσε τον Ντάλτον στοχεύει και σένα.
Πώς είπες;
Πρόσεξες κάποιον ασυνήθιστο; Παραδόσεις στο δωμάτιό σου;
Όχι, ήταν αρκετά ήσυχα και απολαμβάνω τη θέα.
- Οι κουρτίνες σου είναι ανοιχτές; - Ναι, μία.
Πας σε άλλο δωμάτιο, τώρα;
Γιατί;
Για όνομα του θεού. Δεν ξέρω κανέναν από το καρτέλ.
Είμαι ευγενής.
Δεν καταλαβαίνω γιατί θέλουν να με σκοτώσουν. Δεν έχω ιδέα.
Καλά, και ο φίλος σας;
Αν ήταν μπλεγμένος και σας το έκρυβε;
Ήταν αναπληρωματικός στην εθνική ομάδα αγώνων μετ' εμποδίων το 2000 και το 2004.
Με λίγα λόγια όχι.
- Οι άλλοι εργοδότες σου; - Λέει ψέματα.
Η κυρία Μέισον είναι αμφιβόλου ηθικής.
Προκάλεσες οργή και όχι για τις απόψεις σου.
Θα σου δώσω πρόσβαση στα βιβλία μας, τα αρχεία μας, τα πάντα.
Δεν υπάρχει καμιά σχέση μεταξύ εμού κι αυτών των ανθρώπων.
Τι είναι αυτό;
Πέρασα τη μέρα παραγκωνισμένος. Σκέφτηκα να γίνω χρήσιμος.
Σπάνια γευματίζεις με την Τζόαν.
Επίτηδες. Ένα γεύμα, ειδικά στην μέση μιας υπόθεσης, είναι πολυτέλεια.
Είναι η συζήτηση πολυτέλεια;
Το γεύμα είναι η πολυτέλεια. Η συζήτηση είναι ενόχληση μέσα στην πολυτέλεια.
Λίγη δεν πειράζει, αρκεί να μην ενοχλήσεις την εργασία μου.
Παρακαλώ.
Λοιπόν...
έμαθες κάτι καινούριο;
Η αστυνομία θεωρεί πως ο Χοακίν Αγκιλάρ
είναι αρχηγός του καρτέλ Ρόμπλες στην ανατολική ακτή.
Το καρτέλ είναι σε διαμάχες και σπάνια τον βλέπουμε δημόσια.
Έχει εντοπιστεί μόνο έξι φορές τα τελευταία δύο χρόνια.
Βρίσκεται πάντα στο ιδιωτικό του θεωρείο, στον ιππόδρομο.
- Αγαπάει τα άλογα. - Με πάθος.
Προετοιμάσου να δεις πολύ κακό χαρακτήρα.
Δείχνεις πολύ σίγουρος πως η Ναϊτζέλα άλλαξε.
Η αλλαγή είναι άτσαλη. Δεν είναι κάτι απόλυτο.
Γιατί πρέπει να θεωρήσεις τη Ναϊτζέλα ηθική, για να τη βοηθήσεις;
- Τι κάνεις; - Μόλις κατάλαβα κάτι.
Δεν έχω φάει καλύτερο ριζότο.
Γιατί θες μάγειρα; Κάν' το εσύ.
- Προτιμώ να είμαι ιδιοκτήτης. - Εννοεί ότι δεν θέλει να δουλεύει.
Ναι, πες το κι έτσι.
Ότι θα το έλεγα αυτό σε ενήλικα...
Το φαγητό σου κρυώνει.
Υπέροχα.
Μίλησα με έναν ορκωτό λογιστή, που είχα βοηθήσει με ένα γυμνό του πίνακα.
Επιβεβαίωσε κάτι που ήδη υποψιαζόμουν.
Παρατήρησα πως ο Αγκιλάρ πάει στους αγώνες όταν τρέχουν δύο συγκεκριμένα άλογα,
τα οποία ανήκουν στη Μαριότι Φαρμς.
Είναι στάβλοι και προπονητήριο στο Νιου Τζέρσεϊ.
Η Μαριότι Φαρμς, όπως έμαθα, έλαβε το αρχικό της κεφάλαιο από ΕΠΕ
με κέρδη από εξόρυξη μαγνησίου και κονσέρβες.
Η εταιρεία έχει ελεγχθεί τρεις φορές από τη Δίωξη,
η οποία θεωρείται ύποπτη για κάλυψη για το καρτέλ Ρόμπλες.
Πιστεύεις ότι ο Αγκιλάρ είναι ο ιδιοκτήτης των άλογων;
Λέγεται σκιώδης ιδιοκτησία και γίνεται στους αγώνες.
Αυτή είναι η λίστα με όλα τα άλογα που ανήκουν στη Μαριότι Φαρμς
και αυτή η λίστα με τις ερωτικές συντρόφους του Σίλβερ Μπλέιζ,
απ' όταν τον εκδίδει η μαρκησία.
Ένα άλογο είναι και στις δύο.
Ο Αγκιλάρ πλήρωσε να ζευγαρώσει μια φοράδα του με τον επιβήτορα.
Χρειάζομαι τα αρχεία της Ναϊτζέλα.
Το ζευγάρωμα οδήγησε σε υγιή, αρσενικό πουλάρι, το οποίο πουλήθηκε...
σε κάποιον τρίτο.
Πλήρωσε πρωταθλητή για να τη γονιμοποιήσει κι έδωσε το μικρό;
Είναι παράξενο.
Το πουλάρι είναι σε στάβλο στο Λονγκ Άιλαντ. Πάμε να δούμε.
Όχι πριν το πρωί, σωστά;
Μπορείς να καθίσεις να φάμε γλυκό;
Υπέροχα.
Δεν το μπορώ αυτό. Πολύ μεγάλη ένταση.
Μα τι λες, πού είναι η ένταση;
Περνάμε όμορφα.
Η ωμοπλάτη της Γουάτσον έχει σκληρύνει.
Οι τραπεζοειδείς μύες της έχουν κόμπους.
Καλά είμαι.
Τι κάνατε στο Λονδίνο;
Φοβάμαι πως δεν είναι καλή ιδέα.
Ευχαριστώ για την παρέα.
Ποιο είναι το πρόβλημά σου;
Ο αδελφός σου θέλει να λύσετε τις διαφορές σας και χάνεις την ευκαιρία.
Δεν κάνω λάθος. Δεν είσαι άνετη μπροστά του.
Είμαι άνετη μπροστά στον Μάικροφτ. Όταν είστε μαζί, νιώθω άβολα.
Για ποιον λόγο;
Να μη σε νοιάζει.
Φέρεσαι περίεργα και δεν θέλω να χαλάσει η σχέση σας.
Δειπνήσαμε, ήμουν λίγο νευρική μήπως μου την πέσει,
αλλά ήθελε μόνο να μιλήσει για σένα.
Ήταν ειλικρινής, γλυκός και αστείος.
- Θεέ μου. - Πού να ξέρω πως θα έρθει εδώ;
Έκανες σεξ με τον αδελφό μου.
Το ήθελες;
Με πίεσες και έμαθες. Δυο ενήλικες κάνανε σεξ.
Δες αν θα το αφήσεις να χαλάσει τη σχέση σας.
Αποφάσισε.
Γουάτσον, δεν θα σου κρατήσω κακία.
Είσαι μεγάλη γυναίκα.
Είμαι απογοητευμένος μαζί σου. Δεν περίμενα μικροπρέπειες και εκδίκηση.
Δεν ήταν εκδίκηση.
Έχω μια ερώτηση και για τους δυο σας.
Είναι κάτι που θα συνεχιστεί; Αν ναι, πρέπει να προετοιμαστώ.
Δεν το έχετε συζητήσει.
Τουλάχιστον, λύστε το.
Από περιέργεια και μόνο, ήταν καλός ο αδελφός μου;
Έχει ταλέντο στη συνουσία;
Τι λες για τη Γουάτσον;
Εκπλαγήκαμε που μπορέσαμε να κάνουμε προσφορά για αυτό το πουλάρι.
Μας κόστισε πολλά.
Αυτός είναι, ο Νάτμεγκ.
Είναι πολύ φιλικός.
Γεια σου.
Γιατί η αστυνομία ενδιαφέρεται τόσο για ένα πουλάρι;
Μεγάλη ιστορία.
Περιλαμβάνει Βρετανούς ευγενείς, σύριγγες με κάλιο και 13 φόνους για ναρκωτικά.
Μου λες τι ψάχνουμε;
- Σπείρες. - Σπείρες;
Σπείρες, μικρές τούφες τρίχας που μεγαλώνουν αντίθετα από το τρίχωμα.
Θα πάρει ένα λεπτό.
Δείξε υπομονή ή βρες κάτι να απασχοληθείς.
Κάνε σεξ μαζί του.
Δεν θα ήθελα να σου πω "Σ' τα έλεγα", αλλά η Ναϊτζέλα είναι απαίσια.
Αν δεν χαίρεσαι, γιατί σε βλέπω χαρούμενο;
Ξέρω γιατί ο Αγκιλάρ είναι θυμωμένος μαζί της.
Κάλεσε τη μαρκησία.
Γνώριζες τις έρευνες που έγιναν
για το αν η τοποθέτηση των σπειρών στα άλογα είναι κληρονομική;
Με συγχωρείς;
Η θέση στις μικρές τούφες είναι κληρονομική.
Γιατί μου τα λες αυτά;
Δεν είναι κάτι που προσέχουν οι άνθρωποι,
αλλά είναι αλήθεια.
Θα σου δείξω.
Μια φωτογραφία του Σίλβερ Μπλέιζ.
Θα παρατηρήσεις μια σπείρα ανάμεσα στα μάτια του.
Το ίδιο ισχύει για τη φοράδα που γέννησε το μικρό του Σίλβερ Μπλέιζ.
Η φύση λέει ότι και το μικρό θα έπρεπε να έχει σπείρα ανάμεσα στα μάτια.
Είδαμε το μικρό ζώο το πρωί.
Ο Νάτμεγκ έχει σπείρα τοποθετημένη πολύ πιο πάνω από τα μάτια του.
Και φτάνω στη σχετική ερώτηση.
Τι συνέβη στον αληθινό Σίλβερ Μπλέιζ. Πέθανε;
Πέθανε; Τον είδες χθες με τα μάτια σου.
Είδα ένα άλογο που έμοιαζε με τον Σίλβερ Μπλέιζ.
Ξέρουμε και οι δύο ότι το άλογο
που πουλάς για γονιμοποίηση 100.000 λίρες τη φορά είναι σωσίας.
Δεν φαντάζεσαι τις μάχες που έδωσα για την ιδιοκτησία του Σίλβερ Μπλέιζ,
που περιλαμβανόταν στο προγαμιαίο συμβόλαιο.
Γιατί να μην έχω κάτι δικό μου μετά από τόσα χρόνια που έδωσα σε αυτόν;
Ήσασταν παντρεμένοι 22 μήνες.
Ναι, και κέρδισα το άλογο για αυτήν την περίοδο, πίστεψέ με. Κέρδισα πολλά άλογα.
Και φυσικά, δέκα βδομάδες αφού υπογράψαμε τα χαρτιά,
δέχτηκα τηλεφώνημα στις 03.00 π.μ. Καρδιακή προσβολή.
Και σχεδίασες τρόπο να κερδίζεις λεφτά.
- Πού βρήκες τον σωσία; - Ο Σίλβερ Μπλέιζ έχει αδελφό.
Δεν άξιζε πολλά. Αλλά τα σημάδια τους ήταν παρόμοια.
Τον αγοράσαμε για λίγες εκατοντάδες λίρες και βάλαμε βαφή όπου χρειαζόταν.
Βαφή; Χρεώνεις τον κόσμο χιλιάδες δολάρια.
Δεν θέλουν εγγυήσεις;
Στις ιπποδρομίες είναι λίγο οπισθοδρομικοί.
Στο ζευγάρωμα ο έλεγχος αφορά κυρίως τη φοράδα.
Ελέγχουν για ασθένειες και για τάσεις τραυματισμού.
Όσο για τον επιβήτορα, όλοι ήξεραν πως ήταν δικός μου.
Υπήρχαν αιτήματα για γενετικό έλεγχο.
Πήραμε λίγες τρίχες και αίμα, πριν απαλλαχθούμε από το πτώμα.
Δεν είχαμε σημαντικά προβλήματα.
Είστε οι πρώτοι τρεις που το ανακάλυψαν.
Στην πραγματικότητα δεν είμαστε. Ο Αγκιλάρ το κατάλαβε.
Αλλά δεν μπορούσε να σε εκθέσει. Θα έχανε αξία το πουλάρι της φοράδας του.
Έκανε αυτό που κάνουν οι έμποροι ναρκωτικών.
Ετοίμασε την εκδίκησή του. Δηλητηρίασε το άλογό σου.
Κι αφού θα τον έβλεπες να πεθαίνει αργά, τότε θα ερχόταν για σένα και τον φίλο σου.
Ο Ντάλτον.
Θα τα πεις στην αστυνομία;
Είμαι στο έλεος των αδελφών Χολμς.
Ήταν ναρκωτικά.
Έμεινα κρυμμένος, όταν άκουσα τους πυροβολισμούς.
Άκουσα τσιρίδες και τότε τον είδα.
Καθόταν εκεί σαν άγαλμα.
Τα μάτια του...
δεν ξέρω.
Ήταν απλώς παγωμένα.
Σαν την Αρκτική.
Ο μοναδικός μάρτυρας του Ελ Μεκάνικο δεν το έχει με τον μεταφορικό λόγο.
- Μουτρώνεις για τον Μάικροφτ; - Όχι.
Θέλεις να σου απολογηθώ;
Αν είχα αδελφή, θα το σκεφτόσουν πριν κοιμηθείς μαζί της;
Δεν με ενοχλεί η ίδια η πράξη, απλώς δεν το καταλαβαίνω.
Υπάρχει μια...
οικειότητα, που πηγάζει από τη συνεργασία μας.
Συνεργαζόμαστε καλά και εκτιμούμε και οι δύο το γεγονός.
Έπρεπε να ξέρεις πως θα καταλάβαινα ότι κοιμήθηκες μαζί του.
Δεν θα εισήγαγες μια τόσο ελεύθερη στάση σε μια λειτουργική σχέση.
Και αυτό ήταν το θέμα μου.
Μήπως το υπεραναλύεις;
Απέδειξες πως δεν έχω το μονοπώλιο στις ανόητες πράξεις.
Και δεν θα σκλαβωθείς σε έναν μόνο ρόλο.
Χαίρομαι που το λύσαμε.
- Το μήνυμα ελήφθη. - Δεν υπήρχε μήνυμα.
Μήπως ο τύπος έλεγε επίτηδες τις μεταφορές;
Τι εννοείς;
Μου φάνηκε ότι ήταν κάπως...
σαν εκδίκηση.
Εκδίκηση, καλά.
Πουλάει ιδέα, δεν περιγράφει πρόσωπο.
Μου φάνηκε ότι ήταν κάπως...
σαν εκδίκηση.
Εκδίκηση, καλά. Γίνε πιο συγκεκριμένος.
Είσαι μια ύπουλη αλεπού;
Κοίτα το χέρι του.
Του λείπει ο παράμεσος.
Όπως και του άντρα που σκότωσε τον Ντάλτον.
Δεν είναι ο μάρτυρας της σφαγής.
Πιστεύω πως είναι ο δράστης.
Είναι ο Ελ Μεκάνικο.
Είναι ο τύπος που κυνηγούν οι Ομοσπονδιακοί.
Αν είναι αλήθεια, γιατί να μπει στον κόπο κατάθεσης;
Η αστυνομία έφτασε στον τόπο του εγκλήματος πριν αποδράσει.
Και έπρεπε να βρει μια ιστορία.
Είναι εξαιρετικά πανούργος αντίπαλος.
Μάλλον είχε αυτήν την ταυτότητα για ασφάλεια.
Όταν έφτασαν οι Αρχές, επινόησε μια ιστορία.
Εκμεταλλεύτηκε τις προσδοκίες που είχαν οι άλλοι για έναν εκτελεστή της μαφίας.
Είχε τη Δίωξη να ψάχνει μύθους.
Και κανείς δεν πρόσεξε πως του έλειπε ένα δάχτυλο;
Εργάζονταν με μερικά αποτυπώματα.
Δεν έψαχναν κάποιον με τέσσερα δάχτυλα,
μέχρι που βρήκαμε ολοκληρωμένα αποτυπώματα στον φόνο του Ντάλτον.
Αυτός είναι. Σε λίγο θα συλλάβουμε τον Ελ Μεκάνικο.
Ας πούμε πως έχεις δίκιο.
Ο τύπος είπε πως λέγεται Κεντ Τζένκινς. Μάλλον είναι ψεύτικο.
Τώρα έχουμε περιγραφή του, ξέρουμε περισσότερα,
αλλά δεν μπορούμε να τον συλλάβουμε.
Ξέρουμε πώς είναι και τι θέλει.
Ο Ελ Μεκάνικο είναι επιμελής.
Έχει αναλάβει να σκοτώσει τη Ναϊτζέλα Μέισον. Και αυτό θα κάνει.
Δεν βάζουμε πολίτες ως δόλωμα.
Δεν θα τη βάλουμε ακριβώς στο στόχαστρό του.
Αναμφίβολα, παρατηρεί τις κινήσεις της.
Ο απλούστερος τρόπος είναι να ακούει τα τηλεφωνήματά της.
Αν έχεις 50 λίρες, αγοράζεις λογισμικό και ακούς ασύρματα τηλεφωνήματα.
Της ζητήσαμε να μη χρησιμοποιεί κινητό.
Και αν κάνει λάθος;
Η κύρια Μέισον θα είναι στο μπαρ στις 4:45.
Πιθανόν ο τύπος να έρθει νωρίτερα. Να 'στε έτοιμοι.
Θα θέλει να ξέρει την τοποθεσία, πριν κάνει κίνηση.
Γεια.
Μην κινηθείς.
- Χέρια πίσω στην πλάτη. - Κάτω.
Μην αποκαλείτε τον πελάτη μου Ελ Μεκάνικο.
Είναι εργαζόμενος πολίτης.
Βρίσκεται στα βιβλία εταιρείας-βιτρίνας, που ανήκει στον Αγκιλάρ.
Ευχαριστώ.
Τον εντοπίσατε.
Το όνομα του Ελ Μεκάνικο είναι Κιθ Νιούελ.
Δεν ζηλεύω τη δικηγόρο του.
Ο εργαζόμενος πολίτης σου βρέθηκε με όπλο αξίας 10.000 δολαρίων κατά τη σύλληψη.
Το έχει δηλώσει.
Τον έχουμε σε βίντεο να λέει ασύστολα ψέματα στη Δίωξη.
Δεν πείστηκα πως είναι ο πελάτης μου.
Έχουμε αποτυπώματα σε 3 σκηνές εγκλημάτων.
Θα έπρεπε να παρακαλάς να μου μιλήσεις.
Μόλις έπιασες έναν μαζικό δολοφόνο.
Κυνηγούσαν τον τύπο εδώ και μια δεκαετία.
Μπράβο.
Και ευχαριστώ.
Τι συμβαίνει;
Επιστρέφω.
Μου τηλεφώνησαν από τα αποτυπώματα.
Τι τρέχει;
Συγκρίναμε τα αποτυπώματά του με αυτά των φόνων και δεν ταιριάζουν.
- Τι; - Δεν έμοιαζαν καθόλου.
- Κάνατε λάθος. - Ελέγξαμε 3 φορές.
Ξανά. Είπε ψέματα στο βίντεο, του λείπει ένα δάχτυλο,
είχε ειδικό όπλο με σκοπό να σκοτώσει τη Ναϊτζέλα.
Χολμς, ακούς; Τα αποτυπώματα δεν ταιριάζουν.
Θα τον κρατήσουμε για καταπάτηση, θα βγει με εγγύηση.
Και όταν το κάνει, θα πρέπει να τον αφήσουμε.
Υπάρχει χάος στη δουλειά σου... αγανάκτηση.
Τι;
Χτίσατε την τέλεια υπόθεση. Πίστευα πως πιάσατε τον δράστη.
Μάλλον είναι απογοητευτικό να κάνεις λάθος.
Ναι, δυσκολευόμαστε, αλλά δεν κάναμε λάθος. Ο Νιούελ είναι ο Ελ Μεκάνικο.
Το αποτύπωμα δεν ταίριαξε.
Είναι γεγονός που πρέπει να σκεφτώ.
Σκέφτομαι μια μόνο εξήγηση.
Μια εξήγηση πρέπει να ερευνήσουμε, ψεύτικα αποτυπώματα.
Ψεύτικα αποτυπώματα;
Μας κάνει. Ο Ελ Μεκάνικο είναι προσεκτικός, σε επικίνδυνη εργασία.
Έχει ψεύτικα αποτυπώματα ως τελευταία άμυνα,
αν ποτέ βρισκόταν σε θέση όπως η σημερινή.
Κατάλαβα. Αλλά ψεύτικα αποτυπώματα; Είναι δυνατόν;
Ναι, φυσικά. Σπάνια τα συναντάς στον υπόκοσμο.
Τα σωστά θέλουν κάμερα υψηλής ανάλυσης, εκβιομηχανισμένο εργαστήριο χημείας
και, ιδανικά, ανθρώπινα δακτυλικά αποτυπώματα.
Ο Ελ Μεκάνικο εργάζεται για το καρτέλ, οπότε χρήματα και χέρια δεν τους λείπουν.
Ναι, έτσι το κατάφερε.
Ψεύτικα αποτυπώματα. Μάλλον τα ξεφλούδισε όταν το έφερναν στο τμήμα.
Γιατί σκουντάς με το μπαστούνι σου;
Σκουντάω να δω μήπως είναι εδώ ο αδελφός μου.
Είμαι μόνη μου.
Πρέπει να τον βρούμε. Πάμε στο Ντένινγκ.
Τι είναι εκεί;
Εκεί μένει ο Κιθ Νιούελ, για αρχή.
Και γιατί να δούμε πού μένει;
Απ' τα αρχεία της Δίωξης.
Γνώριζες πως τα μερικά αποτυπώματα βρέθηκαν σε τρεις σκηνές εγκλημάτων;
- Νόμιζα ήταν δύο φόνοι. - Δύο φόνοι, τρία εγκλήματα.
Βρέθηκε το ίδιο αποτύπωμα σε ληστεία κάβας.
Κάποιος έκλεψε όλο το κρασί Στρόντογκ.
Δεν βγαίνει νόημα. Ο Νιούελ ή ο Ελ Μεκάνικο,
όπως κι αν λέγεται, εργάζεται για εταιρεία-κολοσσό.
Πληρώνεται καλά, αμφιβάλλω πως πίνει φτηνό κρασί.
Αν πίνει, έχει να το πληρώσει.
Και έτσι ολοκλήρωσα τη θεωρία μου.
Έκανε τις δολοφονίες με ξένα αποτυπώματα.
Αλλά όχι τη ληστεία.
Η ληστεία ήταν έξι μήνες πριν το πρώτο φονικό.
Έγινε από τον κάτοχο των αποτυπωμάτων,
που δώρισε τα χέρια του πιθανότατα χωρίς τη θέλησή του.
- Υπήρχε ύποπτος; - Δεν αναφέρεται.
Η σερίφης της υπόθεσης βγήκε στη σύνταξη, αλλά θα μας συναντήσει.
Θυμάμαι που αναφέρεσαι, αλλά είναι τραβηγμένο να το αποκαλείς υπόθεση.
Γιατί αυτό;
Κάποιος έκλεψε όλο το Στρόντογκ. Μόνο αυτό.
Είχαμε μερικούς άστεγους στην πόλη,
όχι πάνω από δέκα ή δώδεκα, αλλά τους είχα στον νου μου.
Ήμουν σερίφης, έπρεπε να ξέρω τι συμβαίνει.
Έναν μήνα ή δύο πριν τη ληστεία της κάβας,
ένας νέος τύπος ήρθε στην πόλη.
Τζεντ ή κάτι.
Δεν θυμάμαι επίθετο, γιατί όλοι τον αποκαλούσαν "Στρόντογκ Τζεντ".
Περνούσε τη μέρα του ζητιανεύοντας από τους περαστικούς εκεί που κοιμόταν.
Πήγα να τον συλλάβω.
Βρήκα περίπου δέκα σφραγισμένα μπουκάλια κρασί, αλλά όχι τον Τζεντ.
Σκέφτηκα ότι το έσκασε μετά τη ληστεία.
Δεν είναι περίεργο;
Τον λένε Στρόντογκ Τζεντ,
κλέβει ποσότητα ποτού, φεύγει και το αφήνει;
Αυτό πίστευε κι ένας φίλος του.
Φώναζε και έβριζε πως κάτι συνέβη στον Τζεντ.
Μας δείχνετε το μέρος που έμενε;
Η πόλη ανακατασκεύασε το μέρος αυτό.
Είναι πάρκο εδώ και πέντε χρόνια.
Πού κοιμόταν ο Τζεντ;
Κάπου εδώ τριγύρω.
Πώς ήταν το έδαφος πριν την αλλαγή; Υπήρχε πρασινάδα;
Ίσως λίγα αγριόχορτα. Κυρίως χώμα είχε.
- Υπέροχα. - Γιατί είναι υπέροχα;
Όλα τα δέντρα θα είχαν φυτευτεί την ίδια περίοδο,
όταν το μέρος έγινε πάρκο. Οπότε, όλα έχουν την ίδια ηλικία.
Εκτός απ' αυτό το δέντρο.
Έχει την ίδια ηλικία, απλώς είναι ψηλότερο, πιο πυκνόφυτο, πιο υγιές.
- Ίσως πήρε περισσότερο φαγητό από τα άλλα. - Ακριβώς.
Κάτι στο έδαφος παρείχε πιο πολλά θρεπτικά συστατικά.
Κάτι αποσυντέθηκε εκεί κάτω;
Θα χρειαστούμε την αστυνομία, άντρες με φτυάρια.
Μάλλον στεκόμαστε στον τάφο του Στρόντογκ Τζεντ.
Κε Νιούελ, ευχαριστούμε που μας διαθέτετε τα αποτυπώματα και το δείγμα DNA σας.
Δεν μπορούμε να τα συνδέσουμε
με κανέναν από τους μαζικούς φόνους που σχετίζονται με τα καρτέλ.
Θα θέλαμε να ζητήσουμε συγγνώμη που σπαταλήσαμε τον χρόνο σας.
Το εκτιμούμε αυτό.
Παρ' όλα αυτά, επικοινωνήσαμε με το τμήμα στο Ντένινγκ.
Έχουν καινούριο στοιχείο σχετικά με την εξαφάνιση ενός άντρα με το όνομα...
Τζεντ Άισεν.
Ίσως τον θυμάσαι ως Στρόντογκ Τζεντ.
Προφανώς, κάποιος τον σκότωσε και τον έθαψε στην πόλη. Χωρίς χέρια.
Βρήκαμε τρίχες, που δεν ήταν του κύριου Άισεν, θαμμένες μαζί του.
Φαντάζεσαι με ποιο DNA ταιριάζουν;
Ως μέρος συμβιβασμού, ο κάτοικος Ν. Υόρκης Κιθ Νιούελ
ομολόγησε πως εργαζόταν ως εκτελεστής του καρτέλ ναρκωτικών Ρόμπλες.
Παραμένει αδιευκρίνιστο πόσους φόνους έχει...
Γεια.
Είμαι εδώ για τον Σέρλοκ.
Θα έρθει αμέσως.
Πήρα μάγειρα.
Στο εστιατόριο.
Υπέροχα.
Θα ανανεώσουμε το μενού τις επόμενες μέρες.
- Συγχαρητήρια. - Ευχαριστώ.
Αναρωτιόμουν...
Θα με συνοδεύσεις στα εγκαίνια;
Είναι πολύ όμορφο. Θα το...
Θα περιπλέξει τα πράγματα, λες;
Κοίτα...
Αν εξαιρέσεις τι συνέβη στο Λονδίνο, σε θεωρώ ένα εξαιρετικό άτομο.
Είμαι ευγνώμων που είσαι στη ζωή του.
Και θα ήθελα να μας δοθεί η ευκαιρία...
να γίνουμε φίλοι.
Μαρκησία.
Θα χαρείς να μάθεις ότι απευθύνθηκα σε κάποιους δικηγόρους
που ξέρω ότι συνεργάζονται με τον Αγκιλάρ.
Ξεκαθάρισα πως αν πάθεις κάτι,
θα διαδώσω πως ο Αγκιλάρ γνώριζε ότι πούλησε πουλάρι αμφιβόλου πατρότητας.
Θα σταματήσει πριν χάσει.
Είσαι ασφαλής.
Ευχαριστώ.
Εγώ τι θα γίνω;
Αυτό θα το αποφασίσει ο αδελφός μου.
Είσαι από αυτή τη στιγμή έξω από τη δουλειά με τους επιβήτορες.
- Δεν θα με αναφέρεις; - Δεν τελείωσα.
Είδαμε τα αρχεία σου.
Από την ασφάλεια για τον θάνατο του Ντάλτον
και τα χρήματα που έχεις, θα πληρώσεις όσους εξαπάτησες.
Κράτησε τα χρήματα του Αγκιλάρ.
Χρησιμοποίησέ τα για μια νέα, αξιοπρεπή ζωή.
Με τον Σέρλοκ θα επιβλέπουμε τις πληρωμές.
Ευχαριστώ.
Ήταν υπέροχο που σε είδα Ναϊτζέλα.
Αλλά τώρα, θα ήθελα να πιω καφέ με τον αδελφό μου.
Δεν θα συζητήσω για τις διακοπές.
Εντάξει.
Δεν με νοιάζει να ανατρέξω στο παρελθόν.
Δέχομαι τους όρους σου.
Πού είμαστε, λοιπόν;
Τι θα ήθελες να συζητήσουμε;
Υποτιτλισμός: Μαρία Λαμπαδάρη